stanford-oval/wikipedia huggingface dataset:
ชีวิตลูปที่ 7 ของนางร้าย ขอเป็นเจ้าสาวนอนกลิ้งสบายในแดนอดีตศัตรู

| --- | --- |
ชีวิตลูปที่ 7 ของนางร้าย ขอเป็นเจ้าสาวนอนกลิ้งสบายในแดนอดีตศัตรู
ループ7回目の悪役令嬢は、元敵国で自由気ままな花嫁生活を満喫する (Loop 7-kaime no Akuyaku Reijō wa, Moto Tekikoku de Jiyū Kimamana Hanayome Seikatsu o Mankitsu Suru)
แนว: จินตนิมิต, โรแมนติก
นวนิยายชุด
เขียนโดย: โทวโกะ อาเมคาวะ
สำนักพิมพ์: โชเซ็ตสึกะ นิ นาโร
วางจำหน่ายตั้งแต่: 7 กุมภาพันธ์ พ.ศ. 2563 – ปัจจุบัน
ไลต์โนเวล
เขียนโดย: โทวโกะ อาเมคาวะ
วาดภาพโดย: วาน ฮาชิปิสุ
สำนักพิมพ์: Overlap
สำนักพิมพ์ภาคภาษาไทย: Gift Book Publishing
ในเครือ: Overlap Novels f
กลุ่มเป้าหมาย: หญิง
วางจำหน่ายตั้งแต่: 25 ตุลาคม พ.ศ. 2563 – ปัจจุบัน
จำนวนเล่ม:  6  3 (หนังสือ)
มังงะ
เขียนโดย: โทวโกะ อาเมคาวะ
วาดภาพโดย: ฮิโนกิ คิโนะ
สำนักพิมพ์: Overlap
สำนักพิมพ์ภาคภาษาไทย: Gift Book Publishing
กลุ่มเป้าหมาย: โจเซ
วางจำหน่ายตั้งแต่: 4 ธันวาคม พ.ศ. 2563 – ปัจจุบัน
จำนวนเล่ม:  6  3 (หนังสือ)
อนิเมะโทรทัศน์
กำกับโดย: คาซึยะ อิวาตะ
เขียนบทโดย: โทโกะ มาชิดะ
ดนตรีโดย: ซาโตชิ โฮโนะ ริวโนะสุเกะ คาไซ
สตูดิโอ: สตูดิโอไค ฮอร์เนท
ถือสิทธิ์โดย: มิวส์ คอมมิวนิเคชัน
เครือข่าย: เอที-เอกซ์ , โตเกียวเอ็มเอกซ์ , บีเอส11
เครือข่ายภาษาไทย: มิวส์ ไทยแลนด์
ฉาย:  7 มกราคม พ.ศ. 2567  –  24 มีนาคม พ.ศ. 2567
ตอน: 12
ชีวิตลูปที่ 7 ของนางร้าย ขอเป็นเจ้าสาวนอนกลิ้งสบายในแดนอดีตศัตรู (ญี่ปุ่น: ループ7回目の悪役令嬢は、元敵国で自由気ままな花嫁生活を満喫する, โรมาจิ: Loop 7-kaime no Akuyaku Reijō wa, Moto Tekikoku de Jiyū Kimamana Hanayome Seikatsu o Mankitsu Suru) เป็นไลต์โนเวลญี่ปุ่นที่เขียนโดยโทโกะ อาเมคาวะ ซีรีส์นี้เริ่มต้นบนเว็บไซต์โชเซ็ตสึกะ นิ นาโรในเดือนกุมภาพันธ์ พ.ศ. 2563 ก่อนที่จะตีพิมพ์ในรูปแบบสิ่งพิมพ์พร้อมภาพประกอบโดยวาน ฮาชิปิสุ โดยสำนักพิมพ์ Overlap เริ่มในเดือนตุลาคม พ.ศ. 2563 มีการตีพิมพ์ออกมาแล้ว 6 เล่ม มังงะที่ดัดแปลงพร้อมภาพประกอบโดยฮิโนกิ คิโนะ เริ่มตีพิมพ์เป็นอนุกรมบนเว็บไซต์ Comic Gardo ในเดือนธันวาคม พ.ศ. 2563 แต่ละบทของซีรีส์นี้ได้รับการรวบรวมตีพิมพ์แล้วจำนวน 6 เล่ม ซีรีส์โทรทัศน์อนิเมะที่ดัดแปลงโดยสตูดิโอไคและฮอร์เนท โดยออกอากาศตั้งแต่เดือนมกราคมถึงมีนาคม พ.ศ. 2567
ผลตอบรับ

รีเบคกา ซิลเวอร์แมน จากเครือข่ายข่าวอนิเมะยกย่องนางเอก งานศิลปะ และ เรื่องราว โดยเรียกว่าไม่เหมือนใคร นาโอกิ ฮาราดะ บรรณาธิการของ Comic Gardo เลือกมังงะเป็นมังงะที่เขาโปรดปรานตั้งแต่ปี พ.ศ. 2564 ซีรีส์มียอดขาย 500,000 ชุดระหว่างการเผยแพร่ในรูปแบบดิจิทัลและแบบพิมพ์เล่ม
แหล่งข้อมูล

Official website at Shōsetsuka ni Narō (ในภาษาญี่ปุ่น)
เว็บไซต์ไลต์โนเวลอย่างเป็นทางการ (ในภาษาญี่ปุ่น)
เว็บไซต์มังงะอย่างเป็นทางการที่ Comic Gardo (ในภาษาญี่ปุ่น)
เว็บไซต์อนิเมะอย่างเป็นทางการ (ในภาษาญี่ปุ่น)
ชีวิตลูปที่ 7 ของนางร้าย ขอเป็นเจ้าสาวนอนกลิ้งสบายในแดนอดีตศัตรู (นิยาย) ที่เครือข่ายข่าวอนิเมะ
มุโดน

| มุโดน မုဒုံမြို့ |
| --- | --- |
เมือง
ภูมิประเทศเขาหินปูนด้านตะวันตกของทิวเขาถนนธงชัย ใกล้เมืองมุโดน รัฐมอญ
มุโดนที่ตั้งเมืองมุโดนในประเทศพม่า
พิกัด: 16°15′28″N 97°42′59″E﻿ / ﻿16.25778°N 97.71639°E﻿ / 16.25778; 97.71639
ประเทศ:  พม่า
รัฐ:  รัฐมอญ
ประชากร (2005)
 • ศาสนา: พุทธเถรวาท
เขตเวลา: UTC+6.30 (เวลามาตรฐานพม่า)
รหัสพื้นที่: 57
มุโดน (พม่า: မုဒုံမြို့; มอญ: မိုဟ်ပ္ဍုၚ်) เป็นเมืองในรัฐมอญ ทางตะวันออกเฉียงใต้ของประเทศพม่า จากมอละมไยน์ไปทางใต้ 29 กิโลเมตร (18 ไมล์) ตั้งอยู่ริมทางหลวงที่เชื่อมไปยังมอละมไยน์ ถึงตาน-พยูซะยะ
, ไจคะมี และหาดเซะเซ
ศัพทมูลวิทยา

"มุโดน" มาจากศัพท์ภาษามอญ จาก "มุเดิง" (มอญ: မိုဟ်ပ္ဍုၚ်; /mùh dɜŋ/) ซึ่งแปลว่า "ยอดเค็ม"
สถานที่ท่องเที่ยว

พระนอนวินเซน ซึ่งเป็นพระนอนที่ใหญ่ที่สุดในโลกเป็นสถานที่ท่องเที่ยวสำคัญในมุโดน พระนอนอยู่ชิดถนนพร้อมด้วยรูปปั้นพระอรหันต์สาวกขนาดเท่าคนจริง 500 องค์ พระนอนมีความยาว 180 เมตร (590 ฟุต) และสูง 30 เมตร (98 ฟุต) ภายในมีห้องต่าง ๆ มากมายพร้อมรูปจำลองคำสอนทางพระพุทธศาสนา ในปี พ.ศ. 2563 พระนอนองค์ที่สอง ที่มีขนาดใกล้เคียงกับพระนอนวินเซนตอยา กำลังอยู่ในระหว่างการก่อสร้าง
สถานที่ท่องเที่ยวอื่น ๆ ได้แก่เจดีย์กานจี้, ทะเลสาบกานจี้, วัดป่าจอนจอนจา, หมู่บ้านวัฒนธรรมมอญที่กะมาแวะ และเขาหินปูนเจาะตะลอน กับ เขายาดะนา
ประเพณี

ผู้หญิงในท้องถิ่นมีชื่อเสียงในการทอผ้าสีแดงลายตารางหมากรุก ลวดลายตามขนบประเพณีโลนจีมอญโดยเครื่องทอผ้าแบบดั้งเดิม
คลังภาพ

เจดีย์กานจี้
ทะเลสาบกานจี้
พระนอนวินเซนตอยา
น้ำตกวัดป่าจอนจอนจา
เขาเจาะตะลอน
แหล่งข้อมูลอื่น

"Mudon Map — Satellite Images of Mudon" Maplandia World Gazetteer
| ด ค ก รัฐมอญ |
| --- | --- | --- |
เมืองหลวง: มอละมไยน์
| จังหวัดไจโท |  อำเภอไจโท  อำเภอบี้ลี่น  |  |
| จังหวัดมอละมไยน์ |  อำเภอไจมะรอ  อำเภอช่องโซน  อำเภอตาน-พยูซะยะ  อำเภอมุโดน  อำเภอมอละมไยน์  |  |
| จังหวัดเย่ |  อำเภอเย่  |  |
| จังหวัดสะเทิม |  อำเภอปอง  อำเภอสะเทิม  |  |
| เมืองสำคัญ |  กะมาแวะ  คอซา  ไจคะมี  ไจโท  ไจมะรอ  ช่องโซน  ซิต้อง  ซี่นไจ  ตาน-พยูซะยะ  ตุวูนนะวดี  บี้ลี่น  ปอง  มุโดน  มอละมไยน์  เย่  สะเทิม  |  |
พระอารามนาม (ประเทศจีน)

พระอารามนาม หรือ เมี่ยวเฮ่า (จีนตัวย่อ: 庙号; จีนตัวเต็ม: 廟號; พินอิน: Miàohào) หมายถึง พระปรมาภิไธยบนพระป้ายที่จารึกไว้เพื่อสักการะสรรเสริญถึงพระเกียรติคุณในสมเด็จพระบูรพมหากษัตริยาธิราชเจ้าภายหลังเสด็จสู่สวรรคาลัย
ในประเทศจีน

มีการจารึกพระอารามนามไว้บนพระป้ายทองคำประดิษฐาน ณ ไท่เมี่ยว หรือศาลบูรพกษัตริย์อันเป็นหอบรรพชนของราชวงศ์ เปรียบเสมือนกับปราสาทพระเทพบิดรในไทย
พระราชประเพณีนี้นักประวัติศาสตร์สันนิษฐานว่ามีต้นกำเนิดมาแต่สมัยราชวงศ์ซางซึ่งให้ความสำคัญกับการสักการะบูชา
สมัยราชวงศ์โจวมีเพียงประเพณีถวายพระสมัญญานาม
สมัยราชวงศ์ฉินจักรพรรดิฉินสื่อ พระองค์รับสั่งยกเลิกพระราชประเพณี ด้วยเหตุว่า การตั้งสมัญญานามและอารามนาม เป็นเรื่องของ "บุตรวิจารณ์บิดา ข้าวิจารณ์เจ้า" อันสื่อถึงความไม่เคารพ
ต่อมาสมัยราชวงศ์ฮั่นได้นำประเพณีตั้งสมัญญานามและอารามนามกลับมา แต่สำหรับพระอารามนามนั้นมีธรรมเนียมที่เคร่งครัด จึงทำให้ก่อนราชวงศ์สุยพระมหากษัตริย์ไม่ได้มีพระอารามนามทุกพระองค์ มีเพียงพระมหากษัตริย์ผู้ทรงคุณูปการแก่อาณาประชาราษฎร์ แก่ชาติบ้านเมือง จึงจะมีพระอารามนามได้
ต่อมาสมัยราชวงศ์ถังได้กลายเป็นธรรมเนียมนิยม ก่อเกิดอักษรสำหรับถวายพระอารามนามมากมาย ทำให้จักรพรรดิแทบทุกพระองค์มีพระอารามนาม เว้นแต่จะมีเหตุทำให้ถวายพระอารามนามไม่ได้
ประเพณีถวายพระอารามนามสืบทอดต่อมาอย่างเป็นระบบและต่อเนื่องตั้งแต่สมัยราชวงศ์ถังเป็นต้นมา เป็นเหตุให้นักประวัติศาสตร์นิยมใช้ พระอารามนาม เมื่อกล่าวอ้างถึงจักรพรรดิในราชวงศ์นี้จวบจนถึงจักรพรรดิในราชวงศ์หมิง
ในต่างประเทศ

เนื่องจากอิทธิพลทางแวดวงวัฒนธรรม ทำให้ราชวงศ์ของประเทศโดยรอบ เช่น ราชวงศ์โครยอ ราชวงศ์โชซ็อน ราชวงศ์เหงียน ได้รับประเพณีการตั้งสมัญญานามและอารามนามไปด้วย ส่วนในประเทศญี่ปุ่นพบเพียงการตั้งสมัญญานามเท่านั้น
พระมหากษัตริย์ที่มีพระอารามนามในประเทศอื่น มีดังนี้
ราชวงศ์โชซ็อนแห่งเกาหลี เช่น พระเจ้าเซจงมหาราช คือ เซจง (세종) หรือ ซื่อจง (世祖) เป็นต้น
ราชวงศ์เหงียนแห่งเวียดนาม เช่น จักรพรรดิซา ล็อง คือ เท้โต๋ (Thế Tổ ) หรือ ซื่อจู่ (世祖) เป็นต้น
ข้อแตกต่างพระอารามนามกับสมัญญานาม

แม้ว่า พระอารามนาม จะมีส่วนคล้าย พระสมัญญานาม ตรงที่เป็นพระนามถวายแด่พระมหากษัตริย์ที่เสด็จสรรคตไปแล้ว แต่ก็มีความแตกต่างกันอยู่ตรงที่ พระอารามนาม มีความหมายไปในทางยกย่องเชิดชูเป็นหลัก และถวายแด่พระมหากษัตริย์เท่านั้น มีกฎเกณฑ์ในการถวายที่รัดกุม อันประกอบด้วยอักษรเพียง 2 ตัวเท่านั้น อักษรแรกเป็นคำคุณศัพท์ที่สะท้อนพระปรีชาสามารถของพระมหากษัตริย์ ซึ่งโดยมากคำคุณศัพท์นี้จะไม่ซ้ำกับคำที่ใช้ใน พระสมัญญานาม และหากพระมหากษัตริย์เป็นต้นวงศ์มักจะใช้คำว่า “เกา” (高) แปลว่า สูง หรือ “ไท่” (太) แปลว่า ยิ่งใหญ่ ส่วนคำที่ 2 นั้นจะใช้คำว่า “จู่” (祖) หรือ “จง” (宗) คำใดคำหนึ่งเท่านั้น ซึ่งทั้งคู่มีความหมายว่า บรรพชน และหากสมเด็จพระจักรพรรดิพระองค์นั้นเป็นต้นวงศ์-ไม่ว่าจะเป็นต้นสกุล ผู้สถาปนาราชวงศ์ใหม่ หรือต้นสายใหม่ในราชวงศ์เดิม-จะใช้คำว่า “จู่” และหากเป็นจักรพรรดิในลำดับถัดมาจะใช้คำว่า “จง”
หลักพระอารามนาม

“จู่” (祖) สำหรับสมเด็จพระปฐมบรมนาถ ผู้สถาปนาราชวงศ์ และพระบรมอรรคราชบรรพบุรุษ ตลอดจนพระมหากษัตริย์ผู้สร้างคุณูปการ เช่น แผ่ขยายอำนาจ หรืออาณาเขตขอบขัณฑสีมาให้กว้างไกลไพศาล
“จง” (宗) สำหรับพระมหากษัตริย์ผู้สืบราชสันตติวงศ์ ผู้ทรงคุณธรรม และพระประมุขแห่งพระราชวงศ์ ตลอดจนพระมหากษัตริย์ที่ไม่ได้ครองราชย์ แต่ได้รับการเฉลิมพระเกียรติยศภายหลังสวรรคต
พระอารามนามตามที่ปรากฏในประวัติศาสตร์จีน

ไท่จู่ (จีน: 太祖 ; พินอิน: Tài zǔ ) หมายถึง ปฐมบรมบรรพชน
สำหรับผู้เป็นพระปฐมวงศ์ พระผู้สร้างคุณูปการสถาปนาพระราชวงศ์ให้ยิ่งใหญ่ เช่น ซางไท่จู่ ฮั่นไท่จู่ ซ่งไท่จู่ หมิงไท่จู่ เป็นต้น
เล่ยจู่ (จีน: 烈祖 ; พินอิน: Liè zǔ ) หมายถึง ปฐมวีรบรรพชน
สำหรับสรรเสริญบรรพชนผู้หาญกล้า มากด้วยคุณูปการ นำพาความรุ่งเรื่องมาสู่วงศ์ตระกูล เช่น หลิวเป้ย์ปฐมจักรพรรดิราชวงศ์จี้ฮั่น
เกาจู่ (จีน: 高祖 ; พินอิน: Gāozǔ ) หมายถึง ปฐมมหาบรรพชน
สำหรับผู้เป็นพระปฐมวงศ์ ผู้สานต่อความยิ่งใหญ่แด่วงศ์ตระกูลโดยมีรากฐานความมั่นคั่งของวงศ์ตระกูลค้ำจุนอยู่แต่เดิม เช่น ซางเกาจู่ ถังเกาจู่ จิ้นเกาจู่ สุยเกาจู่
ในช่วงสมัยห้าราชวงศ์และสิบอาณาจักร เป็นช่วงที่ พระอารามนามเกาจู่ มีความเฟื่องฟูใช้กันอย่างแพร่หลาย เช่น หลิวเก่า จักรพรรดิเกาจู่แห่งฮั่นยุคหลัง เป็นต้น
เซิ่งจู่ (จีน: 圣祖 ; พินอิน: Shèng zǔ ) หมายถึง ปฐมวรบรรพชน
พระมหากษัตริย์ที่ทรงได้รับทูลเกล้าฯถวาย เช่น ชิงเซิ่งจู่
ไท่จง (จีน: 太宗 ; พินอิน: Tàizōng ) หมายถึง อัครบรรพชน
โดยส่วนมากพระมหากษัตริย์รัชกาลที่ 2 จะทรงใช้พระอารามนามไท่จง เพื่อสรรเสริญถึงผู้สืบราชสันตติวงศ์ที่มีบทบาทสำคัญในการสานต่อความยิ่งใหญ่ของราชวงศ์ เช่น ถังไท่จง ซ่งไท่จง หมิงไท่จง(ภายหลังเปลี่ยนเป็นหมิงเฉิงจู่)
เกาจง (จีน: 高宗 ; พินอิน: Gāo zōng ) หมายถึง มหาบรรพชน
พระมหากษัตริย์ที่ทรงได้รับทูลเกล้าฯถวาย เช่น ซ่งเกาจง ชิงเกาจง
ฮอนด้า แอคคอร์ด

| ฮอนด้า แอคคอร์ด |
| --- | --- |

ภาพรวม
บริษัทผู้ผลิต: ฮอนด้า
เริ่มผลิตเมื่อ: 2519–ปัจจุบัน
ตัวถังและช่วงล่าง
ประเภท: รถยนต์นั่งขนาดเล็ก: 2519–2532 รถยนต์นั่งขนาดกลาง: 2533–ปัจจุบัน รถยนต์นั่งขนาดใหญ่: 2551–2555 (อเมริกาเหนือ)
รูปแบบตัวถัง: 3-door แฮตช์แบค (2519–2532) 4-door รถเก๋ง (2519–ปัจจุบัน) 2-door คูเป้ (2532–2560) 5-door สเตชั่นวาก้อน (2532–2558)
โครงสร้าง: เครื่องวางหน้าตามขวาง, ขับเคลื่อนล้อหน้า
ฮอนด้า แอคคอร์ด (อังกฤษ: Honda Accord) เป็นรถซีดานขนาดกลางที่ผลิตและพัฒนาโดยบริษัทฮอนด้า ได้เริ่มต้นสายการผลิตในปี พ.ศ. 2519 ในประเทศญี่ปุ่น โดยเครื่องที่ออกมาตัวแรกคือเครื่อง 1600 ซีซี ซึ่งนับเป็นรถขนาดกลาง โดยรูปทรงที่ออกมามีลักษณะใกล้เคียงกับ ฮอนด้า ซีวิคในรุ่นเดียวกัน
ในช่วงที่แอคคอร์ดถูกออกแบบมาใหม่ๆ แอคคอร์ดนั้นถูกกำหนดให้ใช้เครื่องยนต์ 6 สูบโดยเฉพาะ ซึ่งกำหนดให้สภาพเครื่องยนต์แตกต่างจากซีวิค แต่เนื่องจากเหตุการณ์วิกฤติเศรษฐกิจ และภาวะน้ำมันแพงในระยะต่อมา ทางฮอนด้าได้มีการปรับเปลี่ยนระบบต่างๆ รวมทั้งเครื่องยนต์ โดยได้ปรับปรุงและพัฒนาออกมาเป็น 2 รุ่นหลักอย่างที่เห็นในปัจจุบัน คือ รุ่นที่ใช้เครื่องยนต์ 4 สูบ และรุ่นที่ใช้เครื่องยนต์ 6 สูบ แต่นับจากรุ่นที่สิบ ฮอนด้าแอคคอร์ดจะไม่ใช้เครื่องยนต์ 6 สูบอีกต่อไปและจะใช้เครื่องยนต์ 2 ลิตรเทอร์โบทำตลาดแทน
นอกจากแบ่งตามขนาดแล้ว ยังแบ่งตามลักษณะของเกียร์เหมือนรถยนต์ทั่วๆ ไป คือ เกียร์ธรรมดา และเกียร์อัตโนมัติ
ฮอนด้า แอคคอร์ด โฉมที่ 1-4 จัดอยู่ในประเภทรถยนต์ขนาดเล็ก, โฉมที่ 5-9 จัดอยู่ในประเภทรถยนต์ขนาดกลาง (ยกเว้นโฉมที่ 8 เฉพาะตัวถังแบบ Sedan ที่มีมูนรูฟ จัดอยู่ในประเภทรถยนต์ขนาดใหญ่)
สายการผลิต

โรงงานผลิตรถของ ฮอนด้า แอคคอร์ด ตั้งอยู่ทั่วโลกเพื่อรองรับปริมาณการสั่งซื้อจากทั่วโลก โดยแยกดังต่อไปนี้
เมืองแมรีส์วิลล์ รัฐโอไฮโอ สหรัฐอเมริกา (แอคคอร์ด/แอคคอร์ด V6 สำหรับทวีปอเมริกาเหนือ)
Guadalajara, ฮาลิสโค, ประเทศเม็กซิโก (แอคคอร์ด สำหรับทวีปอเมริกาใต้)
เมืองซายามะ, ไซตามะ, ประเทศญี่ปุ่น (อินสไปร์/แอคคอร์ด 2.4 LX สำหรับทวีปอเมริกาเหนือ)
กว่างโจว, ประเทศจีน (แอคคอร์ด/แอคคอร์ด V6 สำหรับประเทศจีนและฮ่องกง)
พระนครศรีอยุธยา ประเทศไทย (แอคคอร์ด/แอคคอร์ด V6 สำหรับประเทศในเอเชียตะวันออกเฉียงใต้)
รถยนต์ฮอนด้า แอคคอร์ดที่ผลิตมานั้น จนถึงปัจจุบันมีทั้งหมด 10 Generation (โฉม) ได้แก่
Generation ที่ 1 (รุ่นปี พ.ศ. 2519-2524)

โฉมแรกนี้ ทำออกมาทั้งสิ้น 6 รุ่นปี ตั้งแต่รุ่นปี พ.ศ. 2519 - พ.ศ. 2524 โดยรุ่นบุกเบิกมีเครื่องยนต์ขนาด 68 แรงม้า แต่ว่ารุ่นปี พ.ศ. 2523 นั้น ยังผลิตอยู่จนถึง พ.ศ. 2524 จึงเลิกผลิต โดยในสมัยนั้น ระบบเกียร์อัตโนมัตินั้น ยังไม่ถูกพัฒนาเท่าที่ควร ระบบอัตโนมัติได้กินพื้นที่กระปุกเกียร์ จึงไม่สามารถติดเฟืองเกียร์ได้มากเหมือนเกียร์ธรรมดา ในโฉมแรกนี้ ระบบเกียร์มี 3 ระบบ คือ เกียร์ธรรมดา 5 ระดับเกียร์เดินหน้า กับเกียร์อัตโนมัติ 2 กับ 3 ระดับเกียร์เดินหน้า ดังนั้น การมีเกียร์น้อย ทำให้มีปัญหาในด้านของการใช้น้ำมันอย่างสิ้นเปลือง จึงไม่ค่อยมีคนซื้อ แต่ก็ยังมีการผลิต แต่โฉมนี้ ก็เป็นโฉมแรกและโฉมเดียวที่มีการผลิตเกียร์อัตโนมัติ 2 กับ 3 ระดับเกียร์เดินหน้าด้วย โดยเปิดตัวในปี 1976 โดยเป็นตัวถัง 3 ประตูในตอนแรกใช้แพลตฟอร์มเดียวกับซีวิค ใช้เครื่องยนต์เบนซิน 1,600 cc 68 แรงม้า ต่อมาในเดือนตุลาคมปี 1977 ก็ออกรุ่น 4 ประตูซีดาน และปรับกำลังเพิ่มขึ้นเป็น 72 แรงม้า  ในปี 1978 ก็ออกรุ่นเบนซิน 1,800 cc ในปี 1980 ก็ออกรุ่นเกียร์อัตโนมัติ 3 สปีด จากเดิมแค่ 2 สปีดให้เลือก โดยในเจเนอเรชันแรกนี้ 
คู่แข่งที่สำคัญในเวลานั้นคือ โตโยต้า โคโรน่า, มาสด้า 626, ดัทสัน 510 และ มิตซูบิชิ กาแลนต์
ด้านตัวถัง โฉมแรกนี้แอคคอร์ดมีตัวถังเพียง 2 แบบ คือ Hatchback 3 ประตู กับ Sedan 4 ประตู มีเครื่องยนต์ให้เลือก 2 ขนาดคือ 1.6 กับ 1.8 ลิตร
สำหรับในประเทศไทย ในระยะเวลานั้น ฮอนด้าสำนักงานใหญ่ยังไม่เข้ามาเปิดกิจการในประเทศไทยอย่างเป็นทางการ แต่เอเชียน ฮอนด้า ก็ได้นำแอคคอร์ดรุ่นนี้มีการนำเข้ามาขายในประเทศไทย แต่ก็มียอดขายไม่กี่คันเท่านั้น
Generation ที่ 2 (รุ่นปี พ.ศ. 2525-2528)

โฉมที่ 2 นี้ ผลิตออกมาทั้งสิ้น 4 รุ่นปี ตั้งแต่รุ่นปี พ.ศ. 2525 - พ.ศ. 2528 เปิดตัวกันยายนปี 1981 ในญี่ปุ่นและยุโรปส่วนอเมริกาเหนือในปี 1982 และยังมีฝาแฝดขายในชื่อ Vigor แอคคอร์ดรุ่นนี้เป็นแอคคอร์ดรุ่นแรก ที่ฮอนด้านำไปขึ้นไลน์ประกอบในสหรัฐอเมริกา และเป็นรุ่นแรกที่นำมาขายในราชอาณาจักรไทยอย่างเป็นทางการ ต่อมาในปี 1983 ก็มีรุ่นเกียร์อัตโนมัติ 4 สปีด และยังมีรุ่นพิเศษ Special Edition มีหลังคาซันรูฟ กระจกไฟฟ้า เบาะหนัง และในปี 1984 ก็นำเครื่องยนต์ 1,800 ซีซี ที่มีระบบหัวฉีด PGM-FI มาใข้เป็นครั้งแรกในราชอาณาจักรญี่ปุ่นโดยมีพละกำลังมากถึง 130 แรงม้าอีกด้วย
สำหรับประเทศไทย ในช่วงนี้ ฮอนด้า สำนักงานใหญ่เข้ามาทำธุรกิจในไทยนับตั้งแต่ พ.ศ. 2526 จึงมีการจำหน่ายแอคคอร์ดอย่างเป็นทางการเป็นรุ่นแรก โดยโฉมนี้มีจำหน่ายแค่รุ่นเดียวคือ 1,800 ซีซี คาร์บูเรเตอร์ 100 แรงม้า
Generation ที่ 3 (รุ่นปี พ.ศ. 2529-2532)

โฉมที่ 3 นี้ ผลิตมาทั้งสิ้น 4 รุ่นปี ตั้งแต่รุ่นปี พ.ศ. 2529 - พ.ศ. 2532 เปิดตัวครั้งแรกมิถุนายน 1985 ที่ญี่ปุ่นในยุโรปและอเมริกาตามมาภายหลัง นักเลงรถที่ไทยเรียกว่ารุ่นท้ายดำแดงสองชั้นใช้แพลตฟอร์มเดียวกับโดยรุ่นนี้เป็นรุ่นแรกที่ใช้ช่วงล่างดับเบิลวิชโบนอิสระทั้ง4ล้อและมีระบบเบรก ABS ให้เลือกด้วยในรุ่นดิสก์เบรก 4 ล้อ เป็นรุ่นเดียวที่ไฟหน้าเป็นไฟแบบ Popup รุ่นแรกและรุ่นเดียวแต่รุ่นที่ขายในไทยเป็นแบบธรรมดามีรุ่นเครื่องยนต์ 1,600 cc 1,800 cc และ 2,000 cc นอกจากนี้ยังมีตัวถังหลายแบบ 3 ประตู Hatchback 3 ประตู Shootingbrake เรียกว่า Accord Aerodeck และ 2 ประตู มาในปี 2530 และขายกันถึงปี 2532 ได้รับรางวัลรถยนต์นั่งยอดเยี่ยมแห่งปีของญี่ปุ่นประจำปี 2529 อีกด้วย
ในไทยนั้นเป็นเครื่อง 2,000 cc (1,955 cc) 105 แรงม้า โดยมี 2 แบบ คือ
LX เกียร์ธรรมดา 5 สปีด กระจกหน้าต่างและกระจกส่องข้างแบบปรับมือ ล้อกระทะเหล็ก 13 นิ้วพร้อมฝาครอบ ยางขนาด 185/70R13
EX เกียร์อัตโนมัติ 4 สปีด กระจกหน้าต่างไฟฟ้าและกระจกส่องข้างปรับไฟฟ้า ล้อกระทะเหล็ก 13 นิ้วพร้อมฝาครอบ ยางขนาด 185/70R13 (เฉพาะรุ่นท้าย ๆ จะได้ล้อแม็กนีเซียมอัลลอย 14 นิ้ว ยางขนาด 195/60R14)
อย่างไรก็ตาม ทั้งสองรุ่น จะได้พวงมาลัยพาวเวอร์ผ่อนแรง เซ็นทรัลล็อก ไฟส่องข้างประตู เสาอากาศไฟฟ้าเป็นอุปกรณ์มาตรฐาน ซึ่งถือว่าเป็นความล้ำหน้าในเทคโนโลยีไม่น้อย ส่วนเบาะจะเป็นเบาะสังเคราะห์ หรือเบาะหนังเทียม (ไวนิล) รอบคันแม้แต่รุ่นท็อป ซึ่งเป็นจุดอ่อนเนื่องจากคู่แข่งใช้เบาะกำมะหยี่หรูหรากว่า
Generation ที่ 6 (รุ่นปี พ.ศ. 2541-2545)

โฉมนี้ ผลิตออกมาทั้งสิ้น 5 ปี ตั้งแต่รุ่นปี พ.ศ. 2541 - พ.ศ. 2545 โดยตัวถังนี้แบ่งเป็น 3 เวอร์ชั่นคือญี่ปุ่น ยุโรป ที่ใช้พื้นฐานวิศวกรรมจากแอคคอร์ด รุ่นตาเพชรและอเมริกาโดยประเทศไทยตัวถังเดียวกับอเมริกาโดยในญี่ปุ่นเปิดตัวครั้งแรกในเดือนสิงหาคมปี 1997 และยังมีอีกโมเดลที่ใช้พื้นฐานวิศวกรรมเหมือนกันชื่อฮอนด้า Torneo และยังมีขายในชื่อ อีซูซุ อาสก้า โดยมีตัวถัง 4 ประตูซีดานและ 5 ประตู Wagon โดยมีเครื่องยนต์ดังนี้ F18B 4 สูบ VTEC ซิงเกิลโอเวอร์เฮดแคมชาพต์ 1,850 ซีซี 140 แรงม้า, F20B 4 สูบ VTEC ซิงเกิลโอเวอร์เฮดแคมชาพต์ 1,997 ซีซี 148 แรงม้า มีรุ่นขับเคลื่อน 4 ล้อให้เลือก และรหัส F20B (ในรุ่น SiR) 4 สูบ VTEC ทวินแคม 16 วาล์ว 1,997 ซีซี 180 แรงม้า และ H22A 220 แรงม้าในรุ่น Euro R2.0L ส่วนเวอร์ชั่นอเมริกานั้นเปิดตัวในปี 1997 ใกล้เคียงกันโดยเวอร์ชันนี้เป็นเวอร์ชันเดียวกับของไทยโดยมีตัวถัง 2 ประตูคูเป้ และ 4 ประตูซีดาน โดยมีเครื่องยนต์ดังนี้ F20B5 ซิงเกิลโอเวอร์เฮดแคมชาฟท์ 4 สูบ 16 วาล์ว 147 แรงม้า F23A1 2,254 ซีซี 150 แรงม้า F23A4 2,254 ซีซี 148 แรงม้า F23A5 2,254 ซีซี 138 แรงม้า J30A1 2,997 ซีซี V6 200 แรงม้า ส่วนในเวอร์ชั่นยุโรปมีทั้งตัวถัง 4 ประตูซีดาน และ Hatchback โดยมีเครื่องยนต์ F18B2 1,850 ซีซี 136 แรงม้า F20B6 1,997 ซีซี 147 แรงม้า และ H22A 2,157 ซีซี 212 แรงม้า และเครื่องยนต์ดีเซล 1,994 ซีซี จากโรเวอร์ 105 แรงม้า นอกจากนี้เครื่องยนต์ F18B2 ในแอคคอร์ด โฉมที่ 6 ยังได้รับรางวัลเครื่องยนต์ยอดเยี่ยมสากลหรือ International Engine Of The Year ประจำปี 2543 ในสาขาเครื่องยนต์ความจุระหว่าง 1,400 - 1,800 ซีซี อีกด้วย
สำหรับประเทศไทยนักเลงรถในไทยเรียกว่ารุ่นงูเห่าโดยมีตัวเลือก 3 รุ่น คือ
EXi Manual / EXi Automatic เป็นรุ่นต่ำสุด เครื่องยนต์ 2,254 ซีซี 138 แรงม้า หัวฉีด โดย EXi Manual เป็นเกียร์ธรรมดาของรุ่นต่ำสุด (มีเฉพาะครึ่งแรกของอายุตลาด ครึ่งหลังได้ตัดเกียร์ธรรมดาออก) และ EXi Automatic เป็นเกียร์อัตโนมัติของรุ่นต่ำสุด
VTi Manual / VTi Automatic เป็นรุ่นกลาง เครื่องยนต์ 2,254 ซีซี หัวฉีดวาล์วแปรฝัน VTEC 148 แรงม้า โดย VTi Manual เป็นเกียร์ธรรมดาของรุ่นกลาง (มีเฉพาะครึ่งแรกของอายุตลาด ครึ่งหลังได้ตัดรุ่นเกียร์ธรรมดาออก) และ VTi Automatic เป็นเกียร์อัตโนมัติของรุ่นกลาง
3.0V6 เป็นรุ่นท็อป มีเฉพาะเกียร์อัตโนมัติ เครื่องยนต์ 2,997 ซีซี V6 197 แรงม้า
แอคคอร์ดโฉมนี้ เป็นโฉมที่เก่าที่สุดที่ฮอนด้า ออโตโมบิล (ประเทศไทย) รับรองให้รองรับน้ำมันแก๊สโซฮอล์ อย่างเป็นทางการ (แต่ในทางปฏิบัติ เครื่องยนต์หัวฉีดทุกรุ่นของฮอนด้าที่มีกล่องสมองกลสามารถรองรับได้) และเป็นโฉมสุดท้ายของแอคคอร์ดในประเทศไทยที่มีรุ่นเกียร์ธรรมดา หลังจากตัดออกไปในช่วงกลางอายุของโฉมนี้ก็ไม่มีแอคคอร์ดเกียร์ธรรมดาในประเทศไทยอีก
Generation ที่ 7 (รุ่นปี พ.ศ. 2546-2550)

โฉมนี้ ผลิตออกมาทั้งสิ้น 5 รุ่นปี ตั้งแต่รุ่นปี พ.ศ. 2546 - พ.ศ. 2550 โดยรุ่นนี้เปิดตัวในปี 2545 ทั้งญี่ปุ่นและอเมริกาส่วนอเมริกาปี 2003 และยังแบ่งเป็น 2 เวอร์ชั่นคือเวอร์ชั่นญี่ปุ่นกับยุโรปและเวอร์ชั่นอเมริกากับไทย ในญี่ปุ่นขายแอคคอร์ดรุ่นปลาวาฬในชื่อฮอนด้า อินสไปร์ ในเวอร์ชั่นญี่ปุ่นมีตัวถัง 2 แบบคือ 4 ประตู Sedan และ Wagon 5 ประตู มีเครื่องยนต์ 2,000 cc I-VTEC,2,400 cc I-VTEC ดีเซล 2,200 cc I-DTEC และยังมีเวอร์ชั่นตัวแรง Euro R ใช้เครื่องยนต์ 2,000 cc รหัส K20A 220 แรงม้าซึ่งเป็นตัวเดียวกับที่อยูในอินเทกร้าไทพ์อาร์ ส่วนเวอร์ชันอเมริกานั้นมีตัวถัง 2 แบบคือ 2 ประตู Coupe และ 4 ประตู Sedan โดยรุ่นนี้มีเกียร์อัตโนมัติ 5 สปีดและธรรมดา 6 สปีดเป็นครั้งแรกอีกด้วย  โดยมีเครื่องยนต์ 2 ขนาดคือ 2,400 cc , v6 3,000 cc และยังมีรุ่น Hybrid อีกด้วยโดยใช้เครื่องยนต์ 3,000 cc v6 I-VTEC พร้อมเทคโนโลยีใหม่ VCM ลูกสูบแปรผันอัจฉริยะโดยควบคุมการทำงานของลูกสูบให้ทำงานให้เหมาะสมให้กำลัง 255 แรงม้าและ 16 แรงม้าจากมอเตอร์ไฟฟ้าใช้เกียร์กึ่งอัตโนมัติ 5 สปีดดูอัลคลัทช์อีกด้วยและไมเนอร์เชนจ์ในปี 2005 โดยเปลี่ยนไฟหน้าและไฟท้ายเป็นแบบชิ้นเดียว LED ฝากระโปรงท้ายใหม่ นอกจากนี้ แอคคอร์ด โฉมที่ 7 เวอร์ชั่นญี่ปุ่นกับยุโรป ยังได้รับรางวัลรถยนต์นั่งยอดเยี่ยมแห่งปีของญี่ปุ่นประจำปี 2545-2546 (2002–2003 Car of the Year Japan) อีกด้วย ส่งผลทำให้ฮอนด้าเป็นค่ายรถค่ายแรกและค่ายเดียวที่ได้รับรางวัลรถยนต์นั่งยอดเยี่ยมแห่งปีของญี่ปุ่นถึง 3 ปีติดต่อกัน
ส่วนในประเทศไทย วงการรถเรียกรุ่นนี้ว่ารุ่นปลาวาฬ เปิดตัวครั้งแรกในต้นปี 2546 มีตัวเลือกดังต่อไปนี้
2.0S เป็นรุ่นต่ำสุด เพิ่มเข้ามาในปี 2548 เครื่องยนต์ 2,000 cc หัวฉีดวาล์วแปรผัน ราคาประหยัด ออปชั่นต่ำ
2.4S เป็นรุ่นต่ำสุดก่อนปี 2548
2.0E เพิ่มเข้ามาในปี 2548
2.4E
2.4EL เป็นรุ่นที่มีออปชั่นแตกต่างจากตัวที่ต่ำกว่าอย่างเห็นได้ชัด ทั้งไฟหน้า HID พวงมาลัยสลับลายไม้ หัวเกียร์ลายไม้ ถุงลมนิรภัย 4 ลูก (ด้านคนขับ, ด้านหน้าผู้โดยสาร, ด้านข้างคนขับ, ด้านข้างผู้โดยสาร) ในขณะที่รุ่นต่ำกว่ามี 2 ลูก, ระบบควบคุมความเร็วอัตโนมัติ (เฉพาะปี 2547 ขึ้นไป)
3.0V6 รุ่นนี้ออปชั่นไม่ต่างจาก 2.4EL มากนัก แต่จะได้เครื่องยนต์ 3,000cc
รุ่นนี้เป็นรุ่นแรกที่มีถุงลมนิรภัยด้านข้าง โดยมีเครื่องยนต์ 2 ขนาดคือ 2,400 cc i-VTEC 160 แรงม้าและ 3,000 cc i-VTEC v6 220 แรงม้า ต่อมาปี 2548 ก็มีรุ่น 2,000 cc i-VTEC 150 แรงม้าออกมา และไมเนอร์เชนจ์ในปี 2549 โดยเปลี่ยนไฟหน้าไฟท้ายแบบใหม่เป็นชิ้นเดียว LED และฝากระโปรงท้ายแบบใหม่ และปรับกำลังเครื่อง 2,400 cc จาก 160 แรงม้า เป็น 170 แรงม้า แต่รุ่นนี้โฉมไมเนอร์เชนจ์เห็นไม่ค่อยเยอะเท่าไรบนถนนเมืองไทย เนื่องจากช่วงนั้นโตโยต้าได้เปิดตัวคัมรี่ เจเนอเรชั่นใหม่ คนจำนวนมากจึงเลือกออลนิวคัมรี่ มากกว่าแอคคอร์ดรุ่นปลาวาฬที่มีอายุนานพอสมควร แอคคอร์ดโฉมนี้ขายถึงปลายปี 2550
Generation ที่ 9 (รุ่นปี พ.ศ. 2556-พ.ศ. 2560)

| รุ่นที่ 9 |
| --- | --- |

ภาพรวม
เริ่มผลิตเมื่อ: สิงหาคม 2555–ธันวาคม 2560
รุ่นปี: 2556–2560
แหล่งผลิต:  สหรัฐอเมริกา: โอไฮโอ  ไนจีเรีย: โอกุน  ญี่ปุ่น: ไซตามะ  ไทย: พระนครศรีอยุธยา  จีน: กวางโจว  มาเลเซีย: มะละกา
ผู้ออกแบบ: Riku Wada (2010)
ตัวถังและช่วงล่าง
ประเภท: รถยนต์นั่งขนาดกลาง รถเก๋ง and คูเป้
รูปแบบตัวถัง: 4 ประตู ซีดาน 2 ประตู คูเป้
โครงสร้าง: FF layout
ระบบส่งกำลัง
เครื่องยนต์: 2.0 L R20A3 I4   2.0L i-VTEC I4 PGM-Fi DOHC i-VTEC + 2 Electric Motors (ไฮบริด)   2.4 L K24W I4   3.0 L V6 (เฉพาะประเทศจีน) 3.5 L J35Y V6
ระบบเกียร์: CVT (I4)  เกียร์ธรรมดา 6 จังหวะ (I4, V6) เกียร์อัตโนมัติ 5 จังหวะ (I4) เกียร์อัตโนมัติ 6 จังหวะ (V6)
มิติ
ระยะฐานล้อ: ซีดาน: 2,776 mm (109.3 in) คูเป้: 2,725 mm (107.3 in)
ความยาว: ซีดาน: 4,862 mm (191.4 in) คูเป้: 4,806 mm (189.2 in)
ความกว้าง: ซีดาน: 1,849 mm (72.8 in)
ความสูง: ซีดาน: 1,466 mm (57.7 in) คูเป้: 1,435 mm (56.5 in)
น้ำหนัก: ซีดาน: 3,193 lb (1,448 kg)
โฉมนี้มี 2 ตัวถังคือคูเป้ 2 ประตูและซีดาน 4 ประตู ส่วนระบบเกียร์มี 4 ระบบคือ ระบบเกียร์ธรรมดาและเกียร์อัตโนมัติ 6 จังหวะ, เกียร์ CVT และเกียร์อัตโนมัติ 5 จังหวะ
โดยต่อไปนี้แอคคอร์ดจะใช้โฉมเดียวกันทั้งโลก อีกทั้งยังมีรุ่นไฮบริดและปลั๊ก-อินไฮบริดจำหน่ายด้วย
โฉมนี้ถูกเผยโฉมคูเป้เป็นคอนเซปคาร์ครั้งแรกในงานดีทรอยมอเตอร์โชว์ปี 2012 และเริ่มขายจริงในเดือนกันยายนปีเดียวกัน
และมีเครื่องยนต์ 3 แบบคือ เครื่องยนต์ 2.4 ลิตร Earthdream i-VTEC เบนซินฉีดตรง 185 แรงม้า, เครื่องยนต์ 3.5 ลิตร 278 แรงม้า และเครื่องยนต์ 2.0 ลิตร Hybrid 196 แรงม้าซึ่ง
เปิดตัวในงาน LA Autoshow ในภายหลัง
สำหรับประเทศไทยเปิดตัวเมื่อวันที่ 11 มีนาคม พ.ศ. 2556 ใช้เครื่องยนต์ตัวเดิม 2.0 ลิตร i-VTEC 155 แรงม้าและเครื่องยนต์ 2.4 ลิตร Earthdream ที่ไม่ใช่ฉีดตรง 175 แรงม้า โดยไม่มีรุ่น V6 ขายแล้ว นอกจากนี้ ฮอนด้ายังปรับปรุงระบบจ่ายเชื่อเพลิงอีกครั้งให้รองรับน้ำมันแก๊สโซฮอล์ได้ถึง E85 มีรุ่นย่อยดังนี้
2.0EL/2.0EL Navigator เป็นรุ่นต่ำสุด แต่ได้ออปชั่นค่อนข้างครบมาก
2.4EL/2.4EL Navigator
2.4Tech
Generation ที่ 9 (รุ่นปี พ.ศ. 2556-พ.ศ. 2560) > รุ่นปรับโฉม

ในรุ่นปรับโฉมได้มีการเปลี่ยนแปลง โดยมีการปรับปรุงภายนอก คือเปลี่ยนไฟหน้า Projector Halogen (รุ่น 2.0) / LED Dual Projector (รุ่น 2.4/Hybrid) เป็นไฟหน้า FULL LED Multi Reflector มาตั้งแต่รุ่นต่ำสุดและไฟท้าย LED TUBE แบบใหม่ กันชนหน้า-กระจังหน้า-กันชนท้าย ดีไซน์ใหม่ ภายในเปลี่ยนวัสดุสีเงินเป็น Piano Black ส่วนออฟชั่นที่เพิ่มเข้ามาคือ ระบบสตาร์ทรถยนต์ด้วยกุญแจรีโมท (Engine Remote Start) และรองรับการเชื่อมต่อ Apple Car Play ส่วนเครื่องยนต์นั้นได้ใช้เครื่องยนต์ขนาด 2.0 ลิตร และ 2.4 ลิตรแบบเดิม ตัดรุ่น 2.4 TECH ออกไป และเพิ่มระบบ HONDA SENSING ในรุ่น TECH จากเดิมมีเพียง ระบบเตือนการชนด้านหน้า CMBS (Collision Mitigation Braking System)
กล้องมองภาพด้านซ้าย Honda Lane Watch และ ระบบล็อกความเร็ว Cruise Control เพิ่มเป็น ระบบเตือนการชนด้านหน้าและตรวจจับคนเดินถนนด้วยกล้องและ เรดาห์พร้อมระบบช่วยเบรก Collision Mitigation Braking System (CMBS)
ระบบแจ้งเตือนและช่วยเหลือเมื่อรถออกนอกเส้นทาง ส่งสัญญาณเตือนและการสั่นเตือนที่พวงมาลัย และเมื่อรถเบี่ยงออกนอก ช่องจราจร Road Departure Mitigation with Lane Departure Warning (RDM with LDW)
ระบบแจ้งเตือนและช่วยควบคุมรถให้อยู่ในช่องจราจร ส่งสัญญาณเตือนและการสั่นเตือนที่พวงมาลัย รวมถึงช่วยหน่วงพวงมาลัย Lane Keeping Assist System (LKAS)
ระบบควบคุมความเร็วอัตโนมัติแบบรักษาระยะห่าง Adaptive Cruise Control (ACC)
และกล้องมองภาพข้างซ้าย Honda Lane Watch มีทุกรุ่นย่อยยกเว้น 2.0 E
เพิ่มรุ่นต่ำสุด 2.0E : สิ่งที่หายไปจาก 2.0 EL คือ ไฟตัดหมอกคู่หน้า LED, กล้องมองภาพข้างซ้าย Honda Lane Watch, ระบบเปิด-ปิดไฟหน้า อัตโนมัติ, ระบบปัดหน้ำฝนอัตโนมัติ, Engine Remote Start, ระบบบันทึกตำแหน่งเบาะคนขับ Driver Memory Seat, ปุ่มปรับเบาะไฟฟ้าข้างพนักพิงคนนั่ง, กระจกมองหลังปรับแสงอัตโนมัติ, ล้ออัลลอย 18 นิ้ว
2.0 E ราคา 1,385,000 บาท
2.0 EL ราคา 1,445,000 บาท
2.4 EL Navi ราคา 1,635,000 บาท
2.0 Sport Hybrid ราคา 1,659,000 บาท
2.0 Sport Hybrid TECH ราคา 1,849,000 บาท
สำหรับรุ่นไฮบริด เป็น Full Hybrid 2nd Generation ปรับปรุงระบบไฮบริด ทั้งเครื่องยนต์ และ มอเตอร์ไฟฟ้าใหม่ เครื่องยนต์ Atkinson Cycle ขนาด 2.0 ลิตร PGM-Fi DOHC i-VTEC 145 แรงม้า แรงบิด 175 นิวตันเมตร ทำงานคู่กับ มอเตอร์ไฟฟ้า 2 ตัว กำลังสูงสุด 184 แรงม้า แรงบิด 315 นิวตันเมตร ทำให้เมื่อทำงานร่วมกัน จะได้ พละกำลังรวม เป็น 215 แรงม้า ส่งกำลังผ่านเกียร์อัตโนมัติ E-CVT แบตเตอรี่ Lithium-ion 1.3 kWh ปล่อย CO2 จากเดิม 100g.เหลือ 99g./km. รองรับน้ำมันสูงสุด E20